Іс №2-2309/15

ШЕШІМ

ҚАЗАҚСТАН РЕСПУБЛИКАСЫ АТЫНАН

17 тамыз 2015 жыл Ақтөбе қаласы

Ақтөбе облысының мамандандырылған ауданаралық экономикалық соты құрамында төрағалық етуші судья А.А.Имантаева, сот отырысының хатшысы А.М.Махашев, талапкер өкілі Ш.Зинелқызы, жауапкер А.Ш.Муратованың қатысуыларымен, «Қазақстан Республикасы Қаржы министрлігінің мемлекеттік кірістер комитеті Ақтөбе облысы бойынша Мемлекеттік кірістер департаментінің Мұғалжар ауданы бойынша Мемлекеттік кірістер басқармасы» республикалық мемлекеттік мекемесінің жауапкер Жеке кәсіпкер Альфия Шакеновна Муратовадан салық бережағы өндіру туралы азаматтық істі қарап, соттың

АНЫҚТАҒАНЫ:

Қазақстан Республикасы Қаржы министрлігінің мемлекеттік кірістер комитеті Ақтөбе облысы бойынша Мемлекеттік кірістер департаментінің Мұғалжар ауданы бойынша Мемлекеттік кірістер басқармасы» РММ-сі сотқа талап арыз беріп, онда жеке кәсіпкер А.Ш.Муратовадан салық берешегін өндіруді сұраған.

Сот отырысында талапкер өкілі ҚР АІЖК-нің 49 бабы негізінде өтініш жасап, онда жеке кәсіпкер А.Ш.Муратова 79 968,10 теңге мөлшеріндегі салық берешегін өндіру туралы көрсетілген соманың 5 000 теңгесі 10 тамыз 2015 жылы төленуіне орай 74 968,10 теңгеге азайтып қөрсетуін сұрады.

Талапкер өкілі талапты куаттап, қанағаттандуруды сұрады.

Жауапкер талапты мойындап, мемлекет кірісіне өтеуге жататын 74 968,10 теңге сот шешімі арқылы төленетіндігін айтып көрсетті.

Сот, талапкердың өкілін, жауапкерді тыңдап, істегі бар барлық дәлелдемелерді зерттеп, оларға баға беріп, келесі тұжырымды жасайды.

21 мамыр 2014 жылы жеке кәсіпкер А.Ш.Муратова қызметін тоқтатуына байланысты Қазақстан Республикасы Салық Кодексінің 43 бабына сәйкес салық органына тапсырып, кейін, камералдық бақылау нәтижесі бойынша салық қызметі органдарымен анықталған бұзушылықтарды жою туралы 18 маусым 2014 жылғы №07000005124 хабарлама табыс етілді.

Осы хабарламаны орындау мақсатында жеке кәсіпкер А.Ш.Муратова 2009 жылдың 2 тоқсаны және 2014 жылдың 2 тоқсаны аралығында әлеуметтік салықтан 200.00. нысанды қосымша салық декларациялары 29 шілде 2014 жылы тапсырылды, нәтижесінде әлеуметтік салықтан негізгі берешегі 186 918 теңге және өсімпұл 04 мамыр 2014 жылғы берешегі 61 812,36 теңге құрады.

03 тамыз 2015 жылғы жағдай бойынша жеке кәсіпкер А.Ш.Муратова 79 968,10 теңге мөлшеріндегі бюджетке төленетін әлеуметтік салықтан салық берешегі өтелмеген. 262 250 теңге мөлшеріндегі салық берешегін төлемеуіне байланысты Мұғалжар аудандық сотына сот бұйрығын шығару туралы арыз жолданып, 28 қараша 2014 жылғы №2-1443/2014 жылғы сот бұйрығы шығарылды. Кейін, Мұғалжар аудандық сотының 09 желтоқсан 2014 жылғы №2-1443/2014 жылғы ұйғаруға сәйкес А.Ш.Муратованың тарапынан қарсылықтарды беруіне байланысты 28 қараша 2014 жылғы сот бұйрығының күші жойылды.

Салық берешегін өтеу туралы 29 шілде 2014 жылғы №14000003931, №14000003933, 09 қыркүйек 2014 жылғы №14000004092, 09 мамыр 2015 жылғы №14000004535 хабарламалар электрондық салық төлеушінің кабинеті арқылы табыс етілді.

Мемлекеттік кірістер органының қабылдаған шаралар негізінде, атап айтқанда банктік есеп шотына қойылған инкассалық өкімдер бойынша негізгі бережақтан 01 сәуір 2015 жылы – 92 173,67 теңге, 09 сәуір 2015 жылы - 60749 тенге және 08 мамыр 2015 жылы – 33 995,33 теңге негізгі салықтан бережағы, яғни, әлеуметтік салықтан бережағы 262 250 теңге көлемінен 79 968,10 теңгеге дейін өндіріліп азайтылды. Салық бережағын төлеу туралы соңғы төлемі 12 маусым 2014 жылы 5 000 теңге көлемінде жасалынды.

Жеке кәсіпкер А.Ш.Муратованың мемлекеттік бюджет алдындағы 31 шілде 2015 жылғы салық берешегі 79 968,10 теңге, соның ішінде, өсімпұл бережағы 79 968,10 теңге құрайды.

Қазақстан Республикасы Азаматтық Іс-жүргізу Кодексінің 30 бабының 1 тармағына сәйкес Мамандандырылған ауданаралық экономикалық соттар тараптары заңды тұлға құрмай кәсiпкерлiк қызметтi жүзеге асыратын азаматтар, заңды тұлғалар болып табылатын мүлiктiк және мүлiктiк емес даулар жөнiндегi, корпоративтік даулар жөніндегі азаматтық iстердi, сондай-ақ Қазақстан Республикасының заңдарында көзделген жағдайларда қаржы ұйымдарын және бас ұйым ретінде банк конгломератына кіретін және қаржы ұйымдары болып табылмайтын ұйымдарды қайта құрылымдау туралы азаматтық істерді қарайды.

Аталған Кодекстің 148 бабының 1 тармағына сәйкес егер борышкерден белгіленген мерзімде мәлім етілген талапқа келіспеген қарсылық түссе, судья сот бұйрығының күшін жойып, ол туралы ұйғарым шығарады. Сот бұйрығының күшін жою туралы ұйғарымда судья өндіріп алушы мәлім еткен талаптың талап қою бойынша іс жүргізу тәртібімен қойылуы мүмкін екенін түсіндіреді. Сот бұйрығының күшін жою туралы ұйғарымның көшірмесі оны шығарғаннан кейін үш күннен кешіктірілмей тараптарға жіберіледі.

Сот істегі жинақталған дәлелдемелерге баға бере келе, талапкердің әлеуетті өнім берушіні жеке кәсіпкер А.Ш.Муратовадан салық бережағы өндіру туралы талап арызы қанағаттандыруға толық негіз бар деп есептейді.

Қазақстан Республикасының АІЖК-нің 116-бабына сай, жауапкерден жергілікті бюджеттің пайдасына 2 249 теңге өндірілуге жатады деп санайды.

Қазақстан Республикасының АІЖК-нің 217-221 баптарын басшылыққа алып, сот

ШЕШІМ ЕТТІ:

Қазақстан Республикасы Қаржы министрлігінің мемлекеттік кірістер комитеті Ақтөбе облысы бойынша Мемлекеттік кірістер департаментінің Мұғалжар ауданы бойынша Мемлекеттік кірістер басқармасы» республикалық мемлекеттік мекемесінің жауапкер Жеке кәсіпкер Альфия Шакеновна Муратовадан салық бережағы өндіру туралы талап арызы қанағаттандырылсын.

## Жеке кәсіпкер Альфия Шакеновна Муратовадан жергілікті бюджеттің пайдасына 74 968 (жетпіс төрт мың тоғыз жүз алпыс сегіз) теңге мөлшерінде баж салығы, 2 249 (екі мың екі жүз қырық тоғыз) теңге мөлшерінде баж салығы өндірілсін.

## Шешімге наразы жақтар 15 күн ішінде Ақтөбе облыстық сотының апелляциялық сот алқасына ҚР АІЖК-нің 334, 335 бабтарына сәйкес шешім алған күннен шығарған сот арқылы шағымдануға немесе наразылық келтіруге ерікті.

Төрағалық етуші

Судья А.А.Имантаева

Көшірмесі дұрыс:

Судья А.А.Имантаева

Анықтама.

Шешім заңды күшіне енген жоқ.

Судья А.А.Имантаева

Шешімнің көшірмесі 17 тамыз 2015 жылы берілді.